Floem

thumb|323x323px|Floem (narandžast) transportira proizvode fotosinteze u različitim dijelovima biljke.|alt=
[thumb|right|250px|Poprečni presjek stabljike [lana: ]]

**Floem** (grč. φλοıός - *floiόs* = kora) ili **lika** (**liko**) zajednički je naziv za mreže provodnih snopova u provodnim sudovima viših biljaka. Služi za transport organskih  tvari koje su nastale u procesu fotosinteze u listovima i ostalim organima sa hlorofilom, za razliku od ksilema koji služi za provođenje vode s rastvorenim mineralnim tvarima do dijelova gdje su potrebni. Taj se proces transporta naziva translokacija.

Ovaj termin uveo je Nägeli, 1858.

## Struktura 
thumb|Poprečni presjek nekoliko floemskih ćelija|440px
Floemsko tkivo se sastoji od ćelija koje provode, uglavnom se nazivaju **sitaste** parenhimske ćelije, uključujući i specijalizirane ćelije za pridruživanje ili albuminozne ćelije i nespecijalizirane ćelije i potporne ćelije, kao što su vlakna i sklereidi.

### Provodne ćelije – sitasti elementi 
thumb|Pojednostavljeni floem i ćrlije pratilice:
Sitasti elementi su vrsta ćelija koje su odgovorne za transport šećera kroz biljku.
Dok se kretanje vode i minerala kroz ksilem uglavnom omogućava negativni pritisak (napetost), kretanje kroz floem pokreće se pozitivnim hidrostatskim pritiscims. Ovaj se postupak naziva *translokacija* (premještanje), a provodi se procesom koji se zove *floemski utovar* i istovar.

Smatra se da i floemski sok ima ulogu u slanju informativnih signala kroz vaskularne biljke. Obrazaci utovara i istovara u velikoj mjeri određeni su vodljivosti i brojem plazmodezmi i funkcijom rastvora, što ovisi o položaju rastvora – specifičnost  plazma membrane i transportnih proteina.  Nedavni dokazi govore da su pokretni proteini i RNK dio biljnog komunikacijskog signalizacijskog sistema na daljinu. Postoje i dokazi za usmjereni transport i sortiranje makromolekula tokom prolaska, preko plazmodezmi.
Organske molekule,  poput šećera, aminokiselina], određenih hormona], pa čak i iRNK prenose se u floem kroz elemente sitastih cijevi.
Kod odraslih biljaka, lika potiče i raste prema van iz meristemskih ćelij  vaskularnog kambija. Floem se proizvodi u fazama. *Primarni* floem je postavljen apikalnim meristemom i razvija se iz prokambija. * Sekundarni*  nastaje od vaskularnog kambija u unutrašnjost uspostavljenog sloja (slojeva) floema.
U nekim porodicama eudikotiledona (*Apocynaceae*, *Convolvulaceae*, *Cucurbitaceae*, *Solanaceae*, *Myrtaceae*, *Asteraceae*, *Thymelaeaceae*), floem se također razvija na unutrašnjoj strani vaskularnog kambija; u ovom slučaju pravi se razlika između "vanjskog (eksternog) floema*  i "unutrašnjeg (internog) floema"  ili "intraksilarnog floema*. Unutrašnji floem uglavnom je primarni i započinje diferencijaciju kasnije od vanjskeog i protoksilema, iako to nije bez izuzetaka. U nekim drugim porodicama (*Amaranthaceae*, *Nyctaginaceae*, *Salvadoraceae*), kambij također periodično formira unutrašnje niti ili slojeve floema, ugrađene u ksilem: takve niti floema nazivaju se *uključeni floem*  ili *interksilarni floem*.

## Upotreba
thumb|Skidanje unutarnje kore sa borove grane.
Floem borovih stabala korišten je u Finskoj i Skandinaviji kao zamjena za hranu u doba gladi, pa čak i u dobrim godinama na sjeveroistoku. Snabdevanje floemom iz prethodnih godina pomoglo je da se ublaži velika glad u periodu 1866-1868. Floem se sušio i mljeo u brašno i miješao sa raži,  kako bi se  tvrdi napravio tamni hljeb (kruh). Najmanje se cijenio „svileni“, hljeb napravljen bez pravog raženog ili žitnog brašna. Nedavno je „pettu“ ponovo postao dostupan zbog znatiželje, a neki su tvrdili da daje i zdravstvene beneficije. Međutim, njegov sadržaj energije u hrani je nizak u odnosu na raž ili druge žitarice.

U Bosni i Hercegovini i okolnim zemljama, likovina još uvijek ima mnogostruku opotrebu, kao organsko vlakno za vezanje, uvezivanje i pletenje u različitim prilikama, naprimjer u kalemarstvu, korparstvu i raznim obrtima.

Vlakna lika dobijaju se vlaženjem ili ključanjem, te ljuštenjem kore drveća, kao što su lipa, brijest, vrba, bagrem i druga. Zbog svoje snage koriste se za vezanje u seoskim domaćinstvima i poljoprivredi, za pletenje i uvijanje užadi, izradu pletenih predmeta (prostirka, vreće, košare, roštilj, obuća, stolnjaci, zastori). Trake likovine odlišća nekih palmi poznate su kao rafija.

## Također pogledajte
*Vaskularna biljka
*Ksilem

## Reference
## Vanjski linkovi
Kategorija:Botanika
Kategorija:Fiziologija biljaka
Kategorija:Tkiva